CELEX: 62014CN0449
Language: et
Date: 2014-09-25 00:00:00
Title: Kohtuasi C-449/14 P: DTS Distribuidora de Televisión Digital, S.A. 25. septembril 2014 esitatud apellatsioonkaebus Üldkohtu (kolmas koda) 11. juuli 2014. aasta otsuse peale kohtuasjas T-533/10: DTS Distribuidora de Televisión Digital versus komisjon

10.11.2014   
            
            
               ET
            
            
               Euroopa Liidu Teataja
            
            
               C 395/27
            
         
      DTS Distribuidora de Televisión Digital, S.A. 25. septembril 2014 esitatud apellatsioonkaebus Üldkohtu (kolmas koda) 11. juuli 2014. aasta otsuse peale kohtuasjas T-533/10: DTS Distribuidora de Televisión Digital versus komisjon
      (Kohtuasi C-449/14 P)
      (2014/C 395/33)
      Kohtumenetluse keel: hispaania
      
         Pooled
      
      
         Apellant: DTS Distribuidora de Televisión Digital, S.A. (esindajad: advokaadid H. Brokelmann ja M. Ganino)
      
         Teised menetlusosalised: Euroopa Komisjon, Telefónica de España, S.A., Telefónica Móviles España, S.A., Hispaania Kuningriik ja Corporación de Radio y Televisión Española, S.A. (RTVE)
      
         Apellandi nõuded
      
      
                  —
               
               
                  Tühistada Üldkohtu 11. juuli 2014. aasta otsus kohtuasjas T-533/10: DTS Distribuidora de Televisión Digital, S.A. versus Euroopa Komisjon ja sellest tulenevalt Euroopa Kohtu põhikirja artikli 61 alusel:
                  
                              —
                           
                           
                              tuginedes teada olevatele andmetele, rahuldada esimeses kohtuastmes esitatud hagiavalduses toodud nõuded ja tühistada komisjoni 20. juuli 2010. aasta otsus 2011/1/EL (1) riigiabi kava C 38/09 (ex NN 58/09) kohta, mida Hispaania kavatseb rakendada ettevõtja Corporación de Radio y Televisión Española suhtes (RTVE), või
                           
                        
                              —
                           
                           
                              teise võimalusena suunata kohtuasi tagasi Üldkohtusse, et viimane lahendaks asja vastavalt Euroopa Kohtu otsusele.
                           
                        
            
                  —
               
               
                  Mõista nii käesoleva menetluse kui ka Üldkohtu menetlusega seotud kohtukulud välja komisjonilt ja pooltelt, kes astuvad menetlusse komisjoni nõuete toetuseks.
               
            
         Väited ja peamised argumendid
      
      
                  1.
               
               
                  Esimene väide, mis tugineb ELTL artikli 107 lõike 1 rikkumisele abi mõiste väära tõlgendamise tõttu.
                  Vaidlustatud kohtuotsus rikub ELTL artikli 107 lõiget 1 seeläbi, et see tõlgendab vääralt abi mõistet ja täpsemalt tingimusi, mis peavad vastavalt kohtuotsusele La Laboratoires Boiron (2) olema täidetud selleks, et maksu saaks lugeda abimeetme osaks.
               
            
                  2.
               
               
                  Teine väide, mis tugineb ELTL artikli 107 lõike 1 rikkumisele, kuna vaidlustatud kohtuotsus ei kontrollinud abi olemasolu ammendavalt ja moonutas Hispaania õigust.
                  Vaidlustatud kohtuotsus rikub ELTL artikli 107 lõiget 1 seeläbi, et ei ole ammendavalt kontrollitud, kas on täidetud kohtuotsuses Régie Networks (1) kehtestatud tingimused selleks, et DTS-le pandud maksu saaks lugeda RTVE-le antud abi osaks, ja et Hispaania õigust on moonutatud.
               
            
                  3.
               
               
                  Kolmas väide, mis tugineb õigusnormi rikkumisele ELTL artikli 106 lõike 2 kohaldamisel.
                  Vaidlustatud kohtuotsus rikub õigusnormi ELTL artikli 106 lõike 2 kohaldamisel. See moonutab DTS-i argumente – millega soovitakse tõendada, et RTVE-le antud abi finantseerimise viis rikub ebaproportsionaalselt konkurentsi – tõlgendades neid nii, et need puudutavad abi enda mõju, mitte aga seda abi finantseeriva maksu mõju. Sellest tulenevalt lahendab vaidlustatud kohtuotsus ultra petita küsimusi, mida DTS oma hagis ei ole esitanud ja mida komisjon oma otsuses ei ole analüüsinud, muutes nii kohtuvaidluse eset ja ületades Üldkohtu poolse kohtuliku kontrolli piire.
               
            
         (1)  ELT 2011, L 1, lk 9.
      
         (2)  C-526/04, EU:C:2006:528.
      
         (1)  C-333/07, EU:C:2008:764.